**(A n)ő beszél**

Roma nőkkel folytatott beszélgetések, illetve saját élményei alapján írta meg Mihaela Drăgan (A n)ő beszél című monodrámát, amely július 28-án kerül bemutatásra Budapesten. A darab egyaránt bemutatja a romániai cigány társadalom sokszínűségét, lehetőségeit és kihívásait, örömeit és megpróbáltatásait a, mindezt az asszonyok szemszögéből, akik között hétköznapi hősöket fedezhetünk fel.

Az előadás azt a kérdést boncolgatja, hogy a hagyomány és a modernitás a roma és a többségi identitás mennyiben férhet meg egymás mellett egy országban, egy közösségben, illetve akár egy emberen belül? „… Én, Mihaela Drăgan, félig román, félig roma, szeretem és tisztelem mindkét identitásomat” – osztja meg saját véleményét az alkotó az színdarab végén. A több saját alkotást jegyző romániai művész a Giuvlipen színház megalapítója. Balogh Rodrigó felterjesztésére a 2017-es Gilder/Coigney International Theater Award várományosa.

Az előadásra a július 27-28-án megvalósuló I. Nemzetközi Roma Storytelling Fesztivál keretében kerül sor. Az előadás román nyelven, magyar szinkronnal, angol felirattal kerül bemutatásra. Az előadás utáni közönségtalálkozón részt vesz Mihaela Drăgan.

Közreműködők:

író, előadó: Mihaela Drăgan

rendező: Liana Ceterchi

gitáros: Balogh Gusztáv

fordította: Adorján Beáta

Bemutató helyszíne: Stúdió K Színház (Budapest, 9. kerület, Ráday utca 32.)

Bemutató időpontja: 2017. július 28.,20:45

Az előadás hossza: 70 perc

Közönségtalálkozó hossza: 60 perc